cyanic-selkie/wikianc huggingface dataset:
אוצרות יהודיים
יעקב - יאקוב
שיר זה זכה לפופולריות רבה, בשל הסיפור הדרמטי האמיתי שבו, השירה המשתפכת ומעוררת רגשות והלחן המורכב והלירי.
הבריאה - די נאטור
שיר על התבוננות בפלאי הבריאה ובגוף האדם ודרכה להגיע לאמונה בה'. הלחן כתוב בסגנון טנגו.
התורה והאומות - די תורה
הלחן פותח בנעימת האקדמות, פיוט לחג השבועות, בנעימה זו מספר השיר את רצון ה' לתת את התורה לאנשים, ועל כך שפונה לאומות העולם להציע להם את התורה, הם שואלים מה כתוב בה ולשמע התשובה הם מסרבים. השיר מתחיל במילים "ירד המלאך עם התורה ובא, היישר לרוסיה למוסקבה" בלחן עליז בסולם מינור הרמוני, המורכב משני בתים. בסיום השיר, בעיבוד של פריד, מופיע קטע מוזיקלי קצר על המילים "התורה טובה היא מכל סחורה".
עקיבא
סיפורו של התנא רבי עקיבא שנישא לרחל בת כלבא שבוע על מנת שילך ללמוד תורה, רבי עקיבא למד 24 שנים רצופות ואכן נהיה לגדול הדור כשרחל מחכה לו, עובדת כפועלת פשוטה ואינה מתחרטת על כך שנתנה לו ללכת.
עוד שעה - נאך א שעה
שיר קצבי ולירי על יהודים המכינים מתנות למשיח, בציפייה שעוד יום או עוד שעה הוא יגיע.
ברית במוסקבה - א ברית אין מוסקאווא
שיר שהוא סיפור אמיתי שהיה עם המוהל החב"די בצלאל וילשנסקי. בעת עריכת ברית במוסקבה נכנסים לבית אנשי קג"ב. המוהל החל להתוודות, כשהמפקד לוקח אותו לביתו. שם הוא רואה יהודי מזוקן שמספר לו ששימש כרב ובנו, המפקד, מסתירו בביתו. לאחרונה נולד לבנו ילד, והוא אמר לו שאינו מסכים לראות את נכדו עד שיעבור ברית מילה ולכן בנו איתר מוהל שימול את בנו.
ג'ינה ג'י
ביוגרפיה
סינגל נוסף שהוציאה ג'ינה ג'י - I Belong To You - נכנס אף הוא לטופ-10 במצעד הבריטי. בשלהי 1997 הוציאה ג'ינה ג'י את אלבום הבכורה שלה - Fresh!. מתוכו הוציאה ארבעה סינגלים - Ti Amo, Gimme Some Love, Everytime I Fall, ושיר הנושא של האלבום. מבין אלה זכה השיר Gimme Some Love להצלחה רבה (מקום 46 בבילבורד הוט 100), ואילו הצלחת האחרים הייתה מתונה. לאחר הצלחתה הראשונית בשנים 1998-1996 נעלמה ג'ינה ג'י למשך כמה שנים. במשך אותה תקופה ניהלה מאבק משפטי מתיש עם מנהלה לשעבר והייתה מנועה מלהוציא חומרים שהקליטה.
העזרה (סרט)
ביקורות והכנסות
בסוף השבוע הראשון ליציאתו הכניס הסרט 26 מיליון דולר. הסרט הכניס 169 מיליון דולר בצפון אמריקה ובסך הכול 205 מיליון דולר ברחבי העולם, סכום הנחשב מפתיע אם מחשיבים את סוגתו ואת תאריך הפצתו - סוף אוגוסט נחשב לתקופה חלשה בקופות.
תוכנית וואזן
מאפייני התוכנית
לה קורבוזייה פיתח את הצעתו לתוכנית וואזן בניגוד מפורש לאזורים עירוניים צפופים כמו מרכז העיר ניו יורק, שאותו תיאר כ"סיוט". ההצעה הכילה כבישים רחבים יותר כדי להתאים לתנועת מכוניות וצמצום מספר הכרכרות הרתומות לסוסים. כבישים אלה ישולבו עם שבילים להולכי רגל עטורי עצים, שיהיו מוקפים בגורדי השחקים באוויר הפתוח מעל קו העצים. שבילים אלה יובילו בהדרגה אל הבניינים, שהכילו בתי קפה, חנויות ומשרדים בקומת הקרקע. חללי המגורים בקומות הנ"ל תוארו כ"מעונות".
חוטולון
מרקו פולו ורשיד א-דין כתבו שמכיוון שלא נישאה, ומכיוון שבילתה זמן רב עם אביה במסעות מלחמה, החלו שמועות זדוניות על יחסים ביניהם, ומציינים כי ייתכן שעקב כך בסופו של דבר היא ניאותה להתחתן. העובדה שחוטולון ידעה להילחם, לירות בחץ וקשת ולרכב על סוסים לא הייתה חריגה לנשים מונגוליות באותה התקופה. אבל העובדה שחוטולון נלחמה בפועל בקרב, הייתה חריגה מאוד ומלמדת על הייחודיות שלה.
סבר, מלך נורווגיה
רבים מחשיבים את סבר כאחד השליטים החשובים ביותר בהיסטוריה של נורווגיה. כוכבו דרך ב-1177 כמנהיג סיעת המורדים שהייתה ידועה בכינוי "בירקביינר", במהלך מאבקם כנגד המלך מגנוס החמישי. לאחר שמגנוס נהרג בקרב פימרייט ב-1184, מלך סבר כמלך היחיד של נורווגיה. חילוקי דעות עם הכנסייה הובילו לנידויו ב-1194. מלחמה נוספת פרצה כנגד סיעת ה"בגלר" שנתמכה על ידי הכנסייה ושנמשכה גם לאחר מותו של סבר ב-1202.
ראשית חייו
אף על פי כן, סבר לא התאים לחיי כמורה. הסאגה מציינת שהוא חלם כמה חלומות שאותם הוא פירש כסימן לכך שהוא נועד לגדולות. מאוחר יותר, ב-1175, חשפה אמו של סבר כי הוא היה למעשה בנו של המלך זיגורד השני. בשנה שלאחר מכן יצא סבר לנורווגיה לתור אחר גורלו.
אמיתות טענתו של סבר לכתר
הסיפור אודות סבר בסאגה הוא הגרסה הרשמית. ההיסטוריונים מפקפקים בנוגע לאמיתותה, במיוחד בנוגע לזהות אביו לכאורה של סבר. כמה מההיסטוריונים החשיבו את טענתו להיותו בנו של המלך זיגורד כשקרית, כפי שטענו רבים מבני התקופה. אחרים האמינו באמיתותה של טענה זו, בעוד שרוב ההיסטוריונים גורסים ששאלת האבהות לא יכולה לקבל תשובה חד משמעית. למרות שהעובדה שהמלכים באותה תקופה הביאו לעולם ילדים בלתי חוקיים הייתה מובנת מאליה, עובדות אחרות מצביעות על כך שסבר היה בראשית שנות השלושים שלו כאשר הוא הגיע לנורווגיה, גיל דומה לזה של בניו ואחייניו. כנגד טענתו של סבר צוטט שעל פי חוק הכנסייה יש צורך להיות לפחות בן שלושים כדי להיות מוסמך לכמורה. אם סבר היה בן שלושים כאשר הוא הוסמך ככומר, יש צורך לתארך את מועד הולדתו לשנת 1145, וכך טענתו להיותו בנו של זיגורד יורדת מעל הפרק, שכן זיגורד נולד ב-1133. סתירה זו איבדה את אמינותה, שכן היה ברור שבסקנדינביה התעלמו לחלוטין ממגבלת גיל זו באותה תקופה. אף על פי כן, היו סתירות נוספות לטענתו של סבר, כמו העובדה שהוא סירב באופן עקבי להעמיד את עצמו למבחן באמצעות משפט האל כדי להוכיח את טענתו. באותה תקופה, היה מבחן זה דבר שבשגרה כאמצעי להוכחת זכות לכתר והאמונה ביעילותו של מבחן זה הייתה אוניברסלית. אף על פי כן סירב סבר לעבור אותו. בהנחה שטענתו של סבר הייתה שקרית, לא הייתה לו הלגיטימיות המלכותית, וכך היה נחרץ גורלו להיכשל במבחן. ללא קשר לכך, מניעיו היו ברורים: הוא היה מעוניין שתוכר זכותו לכתר הנורווגי, בין אם הוא יוכיח קשר דם לבית המלוכה, בין אם לאו. אחרי הכול, ניצבו מולו טוענים נוספים לכתר, שכן מוצאו של האראלד הרביעי עמד בספק באותה מידה.
הניצחון על ההקלונג
לאחר הניצחון של סבר בקלבנסקינט, השתנה אופייה של מלחמת האזרחים. אנשי טרונדלג קיבלו אותו כמלכם וכעת היו שני הצדדים במלחמה שקולים בכוחותיהם. בנקודת זמן מסוימת החלה סיעתו של מגנוס להיות מכונה "הקלונג" (Heklunger). בנורדית עתיקה משמעות המילה Hekle היא ברדס, וככל הנראה הכוונה הייתה לרמז ללבוש המסורתי של הנזירים. לפיכך נראה שאנשי סיעת ההקלונג קיבלו את שמם מהקשר ההדוק שלהם עם הכנסייה.
במהלך קיץ 1182 עשה מגנוס ניסיון לכבוש את נידארוס באמצעות הטלת מצור, אך הוא נהדף תוך ספיגת אבדות כבדות כאשר הבירקביינר תקפו במפתיע בלילה. כעת פתח סבר בתוכנית בנייה נמרצת של צי ספינות. ללא צי הוא לא היה יכול לפתח תקוות גדולות להרחיב את תחום השפעתו דרומה. באביב 1183 תקף סבר את ברגן עם חלק מהצי החדש שלו. תוך כדי שהוא נמנע מלהתגלות על ידי הצופים של האויב, הוא הפתיע את ההקלונג שלא היו מוכנים ולכד את כל הצי שלהם. מגנוס נמלט לדנמרק והשאיר מאחוריו את כתרו ואת שרביטו.
סבר והכנסייה
הכנסייה הנורווגית אורגנה כארכיבישופות עצמאית בנידארוס (טרונדהיים) ב-1152. אייסטיין ארלנדסון, שנבחר להיות הארכיבישוף ב-1161, היה מתומכיו העיקריים של מגנוס החמישי. בתמורה, הובטח מעמדה של הכנסייה כמוסד עצמאי והיא זכתה בפריבילגיות שונות.
כעת הסלים המצב לקרע גלוי כאשר ניסח סבר רשימה של זכויות של הכנסייה שהיו מנוגדות לחלוטין לחוק הכנסייה שכונן על ידי אולף השני ("הקדוש"), מייסדה של הכנסייה הנורווגית. הבישוף אריק הטיף מצדו כנגד המלך וכנגד אנשיו ושלח מכתבי תלונה לאפיפיור. ב-1190 ניסה סבר לאלץ את הארכיבישוף להיכנע לו, בטוענו שאריק עבר על החוק כאשר החזיק כוח חמוש של 90 איש. על פי החוק היה משמר הארכיבישוף מוגבל ל-30 איש. במקום לציית לרצונו של המלך, נמלט אריק ללונד (כיום בדרום שוודיה ואז בשליטת דנמרק), שם היה מקום מושבו של הארכיבישוף של דנמרק. משם הוא שיגר משלחת לרומא כדי לבקש את עצתו של האפיפיור.
מלחמת הבגלר
באביב 1197 הכריז סבר על גיוס צי מהחלקים הצפוניים והמערביים של נורווגיה ובמאי הוא היה כבר מסוגל להפליג דרומה לוויקן בראש כוח שמנה יותר מ-7,000 איש. הבירקביינרים תקפו את אוסלו ב-26 ביולי ולאחר ששני הצדדים ספגו אבדות כבדות, נאלצו הבגלרים להימלט לפנים הארץ. כעת ניצל סבר את הזמן כדי לגבות מיסים למימון המלחמה, אך כשהצי שהוא גייס עמד על סף מרד, הוא נסוג לברגן שם הוא החליט להעביר את החורף. הייתה זו שגיאה גורלית מצדו. בינתיים יצאו הבגלרים צפונה לטרונדלג בדרך היבשה והם נכנסו לנידארוס תוך כדי שהם נתקלים בהתנגדות קלה ביותר. חיל המצב בטירת סיון החזיק מעמד לזמן מה עד שמפקדם, טורסטיין קוגד בגד בסבר והניח לבגלרים לחדור לטירה. הבגלרים החריבו את הטירה לחלוטין. מעוזו האישי של סבר היה כעת בידי אויביו.
גב האומה
חברי פאנל קבוע
עוד משתתפים דומיננטיים שנוהגים להגיע לא מעט הם ליאור אשכנזי, גלית חוגי, רבקה מיכאלי, דב נבון, נלי תגר,ומאור כהן על אף שאינם נכללים בפאנל הרשמי והקבוע.
פוליטיקאים אורחים
דני אילון, סגן שר החוץ דאז, ביטל את השתתפותו בתוכנית ארבע שעות לפני צילום התוכנית, ובמקומו התקיים ריאיון פיקטיבי עם רחת לוקום (פברואר 2010, מצב האומה עונה 1 פרק 5).
איוב קרא, שר התקשורת, ביטל את השתתפותו חצי שעה לפני צילום התוכנית, ובמקומו התקיים ריאיון פיקטיבי עם עציץ (יוני 2017, גב האומה עונה 6 פרק 4).
תגובות לתוכנית
בעונותיה הראשונות זכתה תוכנית לתגובות מעורבות: שובחו גישתה המקורית, הכימיה בין חברי הפאנל ונכונותם להומור עצמי, אך מנגד נטען כי ניכר בתוכנית מאמץ רב מדי, וכי למעשה היא אינה מצחיקה במיוחד. גם על שליין נמתחה ביקורת על הופעתו האנמית והגשתו סאטירה בפנים חתומות. בהתאם למבקרים היו גם נתוני הרייטינג של שלוש העונות הראשונות נמוכים יחסית. מצב זה השתנה החל מעונתה הרביעית של התוכנית, עם שיבוצה לאחר המירוץ למיליון שהיוותה כמובילה מוצלחת מאוד לתוכנית שחשפה קהל רחב שלא נחשף לתוכנית עד אז. יחד עם הגידול בחשיפה בעקבות השיבוץ, התוכנית זכתה למחמאות גורפות על היותה אינטליגנטית, סאטירית ומצחיקה, וכן כמבטאת צדדים לא מקובלים של השיח הציבורי-פוליטי. ביטוי לשינוי זה היה זכיית התוכנית בפרס האקדמיה לטלוויזיה בשנת 2012 לאחר שבמשך שמונה שנים ברציפות היה נחלתה של "ארץ נהדרת", שנחשבה המתחרה העיקרית בז'אנר הסאטירי-פוליטי.
אליפות וימבלדון 2023
טורניר
בטורניר חזרו הטניסאים הרוסים והבלארוסים, שהושעו מהמהדורה הקודמת בעקבות הפלישה הרוסית לאוקראינה. טניסאים כאלו שחיפשו זכייה ראשונה בווימבלדון הם הרוסי דנייל מדבדב והבלארוסיות ויקטוריה אזרנקה וארינה סבלנקה.
אד ווד (סרט)
אי דיוקים היסטוריים
על אף המוזרות שבמספר אירועים בסרט, רוב האירועים המתוארים נאמנים למקור. עם זאת, קיימים מספר הבדלים בין הסרט למציאות:
זיזף ארך-לשון
ביולוגיה
הזיזפים פעילים בשעות הלילה. במהלך היום, הם מוצאים מחסה במערות, נקיקים וחללי עצים, לצד מבנים נטושים, גשרים ופירי כרייה. הם לנים בקבוצות קטנות בדרך כלל, אך לעיתים מתקבצים במושבות גדולות של עד 1,000 פרטים במקומות מחסה מועדפים. מושבות גדולות מורכבות לרוב בעיקר מנקבות וצאצאיהן.
הזיזפים ארוכי הלשון ניזונים בעיקר מצוף פרחים ואבקנים ומשמשים כמאביקים חשובים. הם נוטים לתור אחר מזון בסמיכות לנחלים ונהרות שבהם יש מקורות מזון מגוונים. לזיזף יש מסלול תעופה קבוע מדי לילה שאורכו 150–250 מטר ולעיתים אף ק״מ וחצי, שבו הוא מחפש את מזונו. מלבד המסלול, הזיזף מחזיק טריטוריה קבועה קטנה סביב תפרחות מועדפות (לא יותר מ-10 מטר רבוע), ומגן עליה מפני זיזפים פולשים בקולות צווחניים שנשמעים גם לאוזן אנושית. הזיזף משתמש בלשונו הארוכה והשעירה ובחוטמו המחודד כדי לתחוב את ראשו לתפרחות ולחלץ משם צוף ואבקנים באמצעות ליקוק. פירות וחרקים רכים נאכלים בעיקר כאשר הפרחים אינם זמינים.
הקרב על א-רקה (2017)
הקרב
ה-SDF הצליח לחדור לבסיס הדיוויזיה ה-17 ולהשתלט על מרביתו, וכן למפעל הסוכר הסמוך לשכונת תישרין הצפונית ברקה ב-8 ביוני; כתוצאה מהתנגדות נחושה של המדינה האסלאמית, הכוחות הכורדים נאלצו בסופו של דבר לסגת מתחום המפעל עקב הנפגעים הרבים אך מאוחר יותר כבשו אותו מחדש. בלילה שלאחר מכן, מטוסי הקואליציה פגעו קשות בעיר והרגו 23 אזרחים; במקביל, הכוחות הכורדים בגיבוי כוחות מיוחדים, התקרבו ללכידת כל שכונת אל-משלב. מאוחר יותר ב-9 ביוני, ה-SDF נכנס לשכונת אל-סבאחיה ממערב העיר תוך כדי שהוא ממשיך להילחם על שכונת הפרברים הרקלייה - המערבית יותר, ותפס את שאר שכונת אל-משלב במזרח העיר לאחר מספר שעות לחימה. ב-10 ביוני נכנסו כוחות SDF אל שכונת אל-רוּמניה במערב העיר הממוקמת צפונית לאל-סאבחיה ונתקלו "בלחימה קשה", ובמקביל ניסו להתקדם בשכונת אל-סאבחיה; שכונת הפרברים הרקלייה נכבשה לגמרי באותו יום. הקואליציה הבינלאומית הצהירה שהשמידה מטרות רבות בא-רקה בין 7 ל-9 ביוני, ביניהם: שדה מוקשים, 11 עמדות לחימה, ארבעה כלי רכב, שלוש מפקדות של המדינה האסלאמית, שני רכבי תופת ובנין עם לוחמים. סרטונים שפרסמה סוכנות הידיעות של המדינה האסלאמית, הראו שחיל האוויר של ארצות הברית עושה שימוש רב בפצצות זרחן לבן.
איג הגדול
ביוגרפיה
ב-936, אחרי מותו של ראול, מלך צרפת, איג הגדול שהיה דוכס הפרנקים ורוזן פריז, שלט כמעט בכל האזור שבין הלואר לבין הסן - שטח מקביל לזה של נויסטריה העתיקה, להוציא את האזור שנמסר לנורמנים ב-911. הוא השתתף בקריאתם של האצילים ללואי הרביעי לשוב מאנגליה ולרשת את כתר צרפת, אך נישואיו להדוויג מסקסוניה, בתו של היינריך הראשון, מלך גרמניה, גרמו למריבה בין איג הגדול לבין לואי הרביעי.
ב-954, אחרי מותו של לואי הרביעי, הכיר איג הגדול בלותר, מלך צרפת, שבתמורה העניק לו את דוכסות בורגונדיה ואת אקיטן. איג הגדול הפך לדוכס בורגונדיה, אולם לא הצליח להשתלט על אקיטן.
יחסי הודו–מלטה
הגירה
במלטה יש קהילת סוחרים קטנה ומבוססת המונה כ-45 משפחות הודיות, המתחקות אחר שורשיה לנדידה של סוחרי סינדי החל משנת 1887 תחת שלטון קולוניאלי בריטי במלטה. מלטה לא משכה אליה אנשים מכל אזור אחר בהודו, אם כי למלטזים יש נוכחות מתמשכת בהודו מאז שנת 1800. לאחר חלוקת הודו על ידי הבריטים בשנת 1947, סינד נמסרה לפקיסטן הנשלטת על ידי מוסלמים, ולכן הינדים רבים במחוז סינד ברחו והלכו לאיזו מדינה שהייתה מוכנה לקחת אותם הכוללת את מלטה. בעוד ששתי המדינות היו בשליטת בריטניה, מלטה שימשה כצומת מסחר נוחה לייצוא משי וסחורות מהודו והמזרח הרחוק למקומות סביב הים התיכון ודרום אמריקה. עם זאת, בעקבות עצמאות הודו, ובשל חוקי הגירה מחמירים במלטה, אף הודי לא היגר למלטה בין השנים 1952–1985. הסוחרים ממוצא הודי במלטה שייכים לקהילת סינדי והם מכונים מקומית l-Indjani ("ההודים"). הקהילה שומרת על מסורות הודיות במלטה, כגון ארגון פרטי של חגיגות דיוואלי, הולי אונאם ופסטיבלים הינדים אחרים. הודים החיים במלטה שומרים על פרופיל נמוך בחברה המלטזית. קיימת אפליה דתית במלטה. הינדואיזם ודתות קשורות (בודהיזם, סיקיזם וג'ייניזם) אינם מוכרים כדת במלטה. דתות ממוצא הודי מתוארות רשמית ככתות במלטה. אין מקדשים הינדים או מקדש של דתות ממוצא הודי. שריפות הינדיות אסורות לאחר שהבריטים עזבו את מלטה והנפטרים ההינדים נקברים במלטה.
יחסים כלכליים
ממשלת מלטה מעודדת חברות עסקיות הודיות להקים עסקים במלטה. על מנת למשוך עסקים הודים מלטה הציעה תמריצים שונים לחברות הודיות. מלטה חתמה גם על הסכם סחר דו-צדדי עם ממשלת הודו, למניעת מיסוי כפול. חברת תרופות הודית עולמית Aurobindo Pharma Ltd השקיעה 16 מיליון אירו והקימה מפעל ייצור בחאל פאר, מלטה המעניק תעסוקה למאות מלטזים ומסייע בהכשרת סטודנטים לרוקחות באוניברסיטת מלטה. פארמה אורובינדו ההודית מגדילה את השקעתה ומרחיבה את מתקניה במלטה.
משרד הפנים (קרים)
היסטוריה
גוף אכיפת החוק העצמאי הראשון בחצי האי קרים הוקם ב-9 באפריל 1921 עם הקמת הוועדה המחוזית לענייני חירום של קרים (Крымская областная Чрезвычайная комиссия) על פי צו מספר 332 של הוועד המהפכני של קרים, שתפקדה כממשלת חצי האי קרים. קודם לכן גופי המשטרה בחצי האי חולקו למשטרות עירוניות וגוף המשטרה של משטרת סבסטופול עבד צמוד למחלקת המשטרה של האימפריה הרוסית.
נמל התעופה סזריה אבורה
נמל התעופה
בשנת 2019 עברו בנמל 253,077 נוסעים (השיא היה ב-2017 – 266,221) ו-214.116 טון מטען במסגרת 3,788 תנועות מטוסים.
הומו ספיאנס אידלטו
שרידי מאובנים של הומו ספיינס אידלטו התגלו בהרטו בורי במרכז אוואש במשולש עפר שבאתיופיה בשנת 1997 על ידי טים וייט, ופורסמו בשנת 2003. באמצעות תיארוך רדיומטרי נקבע תאריך השכבות ל-160,000 – 154,000 לפני זמננו. שלוש גולגולות השתמרו במצב טוב, כשהשמורה מביניהם היא של זכר בוגר בעל מוח שנפחו 1,450 סמ"ק. גולגולות חלקיות אחרות הן של זכר בוגר ושל ילד בן שש. מבחינת תכונותיהם הפיזיות, כמו גם זמנם, מאובנים אלה פורשו כצורת ביניים בין מאובנים אפריקאים עתיקים יותר (הקודמים להומו ספיינס) ובין מאובני האדם הנבון הידועים מכמאה אלף שנה לפני זמננו ואילך. על כן וייט ושותפיו הציעו כי מאובנים אלה מייצגים את אבותיו הישירים של ההומו ספיינס המודרני במזרח אפריקה. בשל גילם הקדום, שרידי האידלטו מהווים ראיה חזקה נוספת למוצאו האפריקאי של הומו ספיינס.
זופיה-קיילן יבורובסקה
קריירה ומחקר
משנת 1949 עד 1963, היא התרכזה בחסרי חוליות מעידן הפלאוזואיקון, במיוחד בטרילוביטים. הם היו בין המאובנים העתיקים ביותר שנמצאו על בסיס קבוע, מה שהוביל אותה לשנות את המחקר שלה למחקר על יונקים מזוזואיקונים ב-1963.
איברלינגן
התקופה הרומית והמרובינגית
ככל שהרומאים נסוגו יותר ויותר, והתרכזו בגבולות המערביים או התמקדו בהגנת אזורי הכיבוש באיבריה, הפרנקים, במיוחד קלודוויג, או כלוביס (482–511), וכן גותים, ובמיוחד תיאודריך (471–527), ערערו על השליטה באזור. לאורך כל תקופה זו שמרו דוכסיו הגרמאנים של האזור את מושבם העיקרי באיברלינגן. איברלינגן הגרמאנית הוזכרה לראשונה בשנת 770 בשם "איבורינגה" ("Iburinga"). לפני כן (בסביבות 641) נודעה בשם "גונצובורג" ("Gunzoburg"), מקום מושבו של הדוכס האלמני או השוואבי גונצו. האתר האפשרי של הווילה של גונצו זוהה ברבע הצפון-מערבי של איברלינגן, מחוץ לחפיר הפנימי של ימינו.
סיפוח לדוכסות באדן: 1803 – 1918
בתקופה המהפכנית, 1848–1849, נפגעה איברלינגן. בתחילת יולי 1848 פלשו כוחות פרוסים ובוואריים לאזור בודנזה והטילו שלטון צבאי. אישים חשובים, בהם רופא היישוב ואחד ממלומדיו, נאסרו בעוון פעילותם המהפכנית. המנזר לשעבר שימש כלא למורשעים. כ-400 חיילים פרוסים כבשו את העיר ושלטו בה עד סוף 1850. אז הוחלפו על ידי כוחות דוכסיים. בני איברלינגן לא נלחמו במלחמת האזרחים עם אוסטריה (מלחמת אוסטריה–פרוסיה) ובאדן העדיפה להישאר מחוץ לסכסוך, אך 72 מצעירי איברלינגן נקראו להילחם במלחמת צרפת–פרוסיה בשנת 1870; שלושה מהם נפלו ומונצחים בכנסיית סנט ניקולאוס. משנת 1846 עד 1910 עברו כ-300 מבני איברלינגן לשווייץ, צפון אמריקה, דרום אמריקה או אוסטרליה.
שפיץ גארט
האזור מערבית לאיברלינגן ידוע בשם Spetzgart, בשל תצורות המגדל שלו. השם משקף את שפת האזור: Spetz (או שפיץ, נקודה) ו-Gart (גן). השפיץ הוא דוגמה לתהליכים הגאולוגיים שעיצבו את האזורים המזרחיים של השפלה השווייצרית. ניתן לראות גם את המולאס הגאולוגי שנוצר בתקופות היורה והקרטיקון. אזור זה הוא אזור טבע מוגן.
מה שחשוב
רקע והפקה
שירי האלבום נכתבו, הולחנו והופקו על ידי חברי הלהקה. השיר "קולנוע לב" הוא תרגום עברי של סולנית הלהקה דורון טלמון לשירו של לאונרד כהן "Chelsea Hotel No. 2". בין הסינגלים שיצאו מתוך האלבום ניתן למנות את "מה שחשוב" שזכה להשמעות רבות והגיע למקום ה-6 במצעד הרשמי של גלגלצ. הרצועה התשיעית באלבום, "You Got In" משלבת פזמון חוזר בשפה האנגלית.
קולנוע הודי
הקולנוע ההינדי (בוליווד)
מאז שנות ה-90, שלושת כוכבי הקולנוע הגדולים של בוליווד היו "שלושת החאנים": אמיר ח'אן, שאה-רוח' ח'אן וסלמאן ח'אן. יחד, הם כיכבו בעשרות סרטי בוליווד הרווחיים ביותר, ושלטו בקופות ההודיות מאז שנות ה-90. שאה רוח ח'אן היה המצליח ביותר במשך רוב שנות ה-90 וה-2000, בעוד שאמיר חאן היה המצליח ביותר מאז סוף שנות ה-2000. לפי פורבס, שאה רוח' חאן הוא "ללא ספק כוכב הקולנוע הגדול בעולם" נכון ל-2017, בשל הפופולריות העצומה שלו בהודו ובסין. כוכבי קולנוע הינדיים בולטים נוספים בעשורים האחרונים כוללים את אקשאיי קומאר, אג'אי דבגן, ריטיק רושאן, אניל קאפור, סנג'אי דאט, סרידווי, מדהורי דיקסיט וקאג'ול.
שנות ה-2000 וה-2010 ראו גם את עלייתו של דור חדש של שחקנים פופולריים כמו שאהיד קאפור, רנביר קאפור, רנביר סינג רנביר סינג, איושמן ח'ורנה, וטייגר שרוף כמו גם שחקניות כמו קתרינה קאיף, פריאנקה צ'ופרה, דיפיקה פדוקון, אנושקה שארמה, שראדה קאפור אליה בהאט. אלו זוכות להכרה בינלאומית רחבה בזכות סרטים מצליחים המתמקדים בנשים כגון התמונה המלוכלכת (2011), כהאני (2012), המלכה (2014), טנו וודס מאנו חוזר (2015) ומניקארניקה: מלכת ג'הנסי (2019).
הקולנוע הטמילי
במהלך הרבע האחרון של המאה ה-20, סרטים טמילים מהודו ביססו נוכחות עולמית באמצעות הפצה למספר הולך וגדל של תיאטראות מעבר לים. התעשייה גם נתנה השראה ליצירת סרטים עצמאיים בסרי לנקה ובאוכלוסיות הפזורה הטמילית במלזיה, סינגפור ובחצי הכדור המערבי. לסרטים טמילים יש פופולריות עקבית בקרב קהלים בדרום-מזרח אסיה. סרטים בשפה הטמילית הופיעו במספר פסטיבלי סרטים, והוצגו בין השאר בפסטיבל הסרטים הבינלאומי של טורונטו. סרטים טמיליים הוגשו על ידי הודו לפרס האוסקר לסרט הזר הטוב ביותר בשמונה הזדמנויות. מלחין המוזיקה מצ'נאי א"ר רהאמן זכה להכרה עולמית עם שני פרסי אוסקר וזכה לכינוי "Isai Puyal" (סערה מוזיקלית) ו"מוצרט ממדרס".
אוואלד כריסטיאן פון קלייסט
שירה
ב-1756 פרסם קלייסט את האוסף הראשון של ה-"Gedichte" ("שירים") שלו, ואחריו האוסף השני ב-1758. לאחר מותו פרסם ידידו קרל וילהלם רמלר מהדורה של ה-"Samtliche Werke" ("עבודות שלמות") של קלייסט בשני כרכים (1760). מהדורה ביקורתית יצאה לאור על ידי, בשלושה כרכים (1880–1882). ראו גם, De Ewaldi Kleistii vita et scriptis (מלטינית: "על חייו וכתביו של אוולד קלייסטיוס" פריז, 1887), ו, "Friedrich der Grosse und die deutsche Literatur" ("פרידריך הגדול והספרות הגרמנית"; 1872).
כנעאן מקייה
ביוגרפיה
הוא משמש כפרופסור ללימודי המזרח התיכון באוניברסיטת ברנדייס ועמית במרכז ללימודי מזרח-תיכון באוניברסיטת הרווארד.
ליידי קטיריה
קריירה
בשנות ה-1990, החלה ליידי קטיריה להתחרות בתחרויות יופי טרנסג'נדריות. בשנת 1993 היא זכתה בתואר מיס קונטיננטל פלוס, תחרות לאומית לנשים טרנסג'נדריות ומלכות דראג גדולות ממדים. בעקבות זכייתה, היא החליטה להתחרות בתחרות המרכזית של מיס קונטיננטל, וזכתה בתואר בשנת 1995. כהכנה לתחרות, היא נסעה למקסיקו ועברה שאיבת שומן, עבדה עם מאמן כושר, ועשתה דייטות חריפות. היא ירדה במשקלה בכ-12 ק"ג. היה זה במהלך הכנות אלה שהיא גילדה שהיא נשאית HIV
סוזן סטרייקר
סוזן אוניל סטרייקר (באנגלית: Susan O'Neal Stryker) היא פרופסורית, סופרת, קולנוענית, ותאורטיקנית אמריקאית, אשר עבודתה מתמקדת במגדר ומיניות האדם. היא פרופסור חברה במחלקה ללימודי מגדר ונשים, באוניברסיטת אריזונה, המנהלת לשעבר של המכון ללימודי להט"ב, ומייסדת היוזמה ללימודים טרנסג'נדרים באוניברסיטה. כתבה מספר ספרים בנושא תרבות והיסטוריה להט"בית.
ספרים
סטרייקר הודיעה שהיא עובדת על ספר חדש, Cross-Dressing for Empire: Gender and Performance at the Bohemian Grove. "בוהמיין גרוב" הוא אתר קמפינג בצפון קליפורניה, שהיה מקום המפגש של מועדון הבוהמיה, ארגון פרטי של גברים אמריקאים בעלי כוח והשפעה פוליטית, כלכלית, ותרבותית. מאז 2012 היא מרצה בנושא, ספציפית על הפרפורמנס הטרנסג'נדרי המתבצע בין הגברים כשהם בבידוד מכבלי ועיני החברה.
מאמרים
סטרייקר פייזלי קורה עורכות בשיתוף את TSQ: Transgender Studies Quarterly, כתב העת האקדמי הראשון על נושאים טרנסג'נדריים שאינו רפואי. גיליון הבכורה יצא בשנת 2014.
רודולף הראשון, מרקיז באדן-באדן
ביוגרפיה
רודולף הראשון בנה כנסיות ומנזרים רבים. בגלל אהבתו לאמנות ולמינסאנג, רודולף זכה לשבחים על ידי בפו מבזל כאדם אדוק ומיטיב. הוא קבור במנזר ליכטנטל.
לאנג'ואו
גאוגרפיה ואקלים
לאנג'ואו משתרעת על פני 13,120 קמ"ר בדרום-מרכז מחוז גאנסו על גדות הנהר הצהוב בגובה של כ-1,600 מטרים מעל פני הים כ-1,180 קמ"ר דרום-מערבית לבייג'ינג בירת סין. הטמפרטורות החודשית הממוצעת נעה בין 5.3- מעלות צלזיוס בחודשי ינואר ל-22.4 מעלות צלזיוס בחודש יולי. הטמפרטורה השנתית הממוצעת היא 9.75 מעלות צלזיוס. כמות המשקעים השנתית בעיר היא 315 מ"מ אשר יורדים רק במהלך החודשים מאי עד אוקטובר.
חלוקה מנהלית
הנציבות העירונית לאנג'ואו מנהלת 5 מועצות, 3 נפות ואזור חדש אחד.
פיגוע הירי בחווארה (פברואר 2023)
לאחר הפיגוע
במקביל כמה מאות פעילי ימין הגיעו למאחז אביתר, בדרישה להקימו מחדש.
שטח-ראש בסנסי
תיאור
הדג אינו נידוג לעיתים קרובות עקב קוציו הארוכים המכאיבים.
בית הביטחון בסומרה
רקע
גרעין תקומה (הגרעין הדתי של הפלמ"ח, עולים מטורקיה, מרומניה, מהונגריה ומתוניסיה, שהיו ממוקמים בבת גלים ובאזור כפר הרוא"ה שבעמק חפר), יצא באותו הלילה מקיבוץ בארות יצחק, כמקובל במבצעי העלייה על הקרקע באותם הימים, מלווה קבוצת נערים ונערות ממשקי הסביבה בתגבורת של חברי בני-עקיבא, שהצטרפו לשיירה על מנת לסייע בהקמת הנקודה. השיירה נעה לכיוון דרום מזרח ובמרחק של כ־12 קילומטרים מקיבוץ בארות יצחק, גרעין תקומה הקים בסומרה את נקודת ההתיישבות שלו. במקביל לגרעין תקומה יצאו מבארות יצחק באותו הלילה, לכיוון דרום גרעין בארי ובמרחק 6 קילומטרים מבארות יצחק הקים את הנקודה שלו. גרעין שלישי שיצא עוד באותו הלילה מבארות יצחק לכיוון מערב היה גרעין כפר דרום שהתמקם מול דיר אל בלח.
בית הביטחון
עוד בטרם סיום המנדט הבריטי ועל אחת כמה וכמה בתחילת מלחמת העצמאות, התברר למתיישבים שבתי הביטחון מהווים מלכודת מות.
על כך כתב אברהם אדן בספרו "עד דגל הדיו", לאחר שבית הביטחון בקבוץ מבטחים (שהוסב למושב מבטחים בגוש צוחר, לאחר שהוקם מחדש בשנת 1950) הותקף על ידי טנקים בריטים עוד בתקופת המנדט.
ג'אנג דונג-וו
ג'אנג דונג-וו (בקוריאנית: 장동우; ), לרוב מקוצר לדונג-וו הוא זמר-יוצר, ראפר, רקדן ושחקן דרום קוריאני. הוא משמש כראפר ראשי ורקדן מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. דונג-וו יחד עם חבר הלהקה, הו-יא עשו את הופעת הבכורה שלהם כתת-להקה, אינפיניט H ב-11 בינואר 2013 עם הוצאתו לאור של האלבום שלהם, Fly High.
אריק סנואו
קריירת כדורסל
למרות שהחמיץ 32 משחקים מעונתו הרביעית בפילדלפיה, בפלייאוף היה סנואו שחקן מפתח בקבוצתו. הוא עזר לה להעפיל לגמר ה-NBA, שם הפסידה ללוס אנג'לס לייקרס. במשך העונה ההבאה אמר קובי בראיינט, שחקן הלייקרס, שאף אחד בליגה לא שמר עליו טוב יותר מאשר סנואו.
בעונת 2007/2008, העונה ה-13 של סנואו ב-NBA הוא שיחק ב-22 משחקים בלבד. הוא השיג את ממוצע הנקודות הנמוך ביותר בקריירה שלו, 1.0 למשחק והוסיף 1.9 אסיסטים בממוצע. בעונה זו היה סנואו הקפטן של קליבלנד ביחד עם לברון ג'יימס.
גנאדי לדיז'נסקי
ביוגרפיה
בשנת 1879 הוענק לו התואר "אמן, תואר שני" והפך למורה לציור ב"אקדמיה לאמנויות יפות של אודסה". הוא החל להציג בתערוכות באמצע שנות ה-80, וב-1890 הפך לאחד ממייסדי "חברת האמנים הדרום-רוסים". ב-1891 קיבל את אות מסדר סטניסלאוס הקדוש, תואר שלישי, מהצאר אלכסנדר השלישי. ב-1892- 1893, הוא סייר בטורקיה, בחצי האי קרים ובקווקז, ויצר סקיצות של החיים והמנהגים המקומיים, כמו גם נופי אזורים אלה. בין תלמידיו הידועים ביותר היו בוריס אניספלד, פיוטר נילוס ואולקסי שובקוננקו.
המחלקה לפיזיקה באוניברסיטת בן-גוריון בנגב
המחלקה לפיזיקה באוניברסיטת בן-גוריון בנגב היא מחלקה בפקולטה למדעי הטבע באוניברסיטת בן-גוריון בנגב. במחלקה כ-20 חברי סגל בכיר וכ-50 תלמידים לתארים מתקדמים. במחלקה גם מספר חוקרים במסגרת פרויט קמע וכן חוקרים המשותפים למכונים על בלאושטיין לחקר המדבר, כ15 תלמידי בתא דוקטורט מרחבי העולם משתתפים בפעילויות קבוצות המחקר השונות במחלקה. המחלקה אמונה על הוראת קורסים בפיזיקה לתלמידי שאר המחלקות באוניברסיטה ומקיימת לימודים מלאים לתואר ראשון (B.Sc) שני (M.Sc) ושלישי (PhD). בניין המחלקה לפיזיקה נתרם לאוניברסיטת בן-גוריון על ידי קרן רש"י ונחנך בשנת 2006. הבניין תוכנן על ידי משרד "דני לזר אדריכלים ומתכנני ערים" בשיתוף עם אדריכלית רוני אלרועי. הבניין מחולק לשני חלקים כאשר בחלק המזרחי נמצאים משרדי חברי הסגל, מעבדות המחקר, המשרדים המנהליים ובמרכזו מטוטלת פוקו באורך של יותר מ-20 מטרים. בחלק המערבי של הבניין ממוקמות מעבדות ההוראה ובראשו מרכז אילן רמון לנוער שוחר פיזיקה ומצפה הכוכבים.
אסתר פול לאבג'וי
ביוגרפיה
אסתר נולדה בשנת 1869 במחנה של כורתי עצים ליד סיבק וושינגטון שבארצות הברית. הוריה עבדו בתחום כריתת העצים והתקשו לפרנס את המשפחה. אביה ברח מאנגליה ב-1864 ורק לאחר 3 שנים הצליח להביא גם את משפחתו. כילדה אסתר לא התחברה לתחומים שמשפחתה עסקה בהם, במקום היא חלמה להיות כוכבת תיאטרון או רופאה. היא התקשתה להחליט מה התחום המועדף עליה כי היא רצתה לעסוק בדרמה אך היא כינתה את תחום הרפואה "דרמה בצורתה הגבוהה ביותר". ככל שאסתר התבגרה, התעניינותה בתחום הרפואה רק גבר. כאשר הרופא "Dr. Callie Charlton" הגיע לביתה הוא אמר לה שרפואה היא התחום עיסוק הטוב ביותר לאישה ושרופאים מרוויחים שכר גבוה. הוא הצליח לשכנע אותה ללמוד רפואה. מסיבות כלכליות היא נאלצה לגשת לאוניברסיטה המקומית אוניברסיטת אורגון לרפואה.
לאחר ארבע שנים והפסקה של שנה לטובת עבודה לשם השגת הממון הדרוש לתשלום שכר הלימוד, היא סיימה את לימודיה בהצטיינות.
זמן קצר לאחר שסיימה את לימודי הרפואה שלה, אסתר התחתנה עם אמיל פול (Emil Pohl) שלמד עמה באוניברסיטה. ביחד, אסתר ובעלה הקימו קליניקה פרטית שבה הוא היה מנתח והיא הייתה רופאה מיילדת. בשנת 1898 אסתר ובעלה עברו לגור בסקאגווי, אלסקה ביחד עם המשפחה המורחבת שהייתה שם בעקבות גילוי נרחב של זהב. גם באלסקה המשיכו אסתר ובעלה לטפל באנשים ולעסוק ברפואה. כאשר אח של אסתר נפטר בשנת 1899, היא חזרה לגור בפורטלנד, אורגון בזמן שבעלה נשאר באלסקה. מרגע זה אסתר נפגשה עם בעלה באלסקה רק במהלך הקיצים. בשנת 1901 נולד לאסתר ובעלה בן. הזוג העבירו את הילד לאמא של אסתר והיא גידלה אותו. אסתר נתנה את בנה לאמה כדי שתוכל להמשיך להתמיד בעשייה שלה ברפואת נשים ובריאות הציבור. לאחר שבשנת 1904 בילתה את רוב זמנה בקליניקה בווינה, אוסטריה, היא חזרה לפורטלנד והפכה לאישה הראשונה שניהלה את מועצת הבריאות של פורטלנד.
במהלך שירותה במועצת הבריאות של פורטלנד, אסתר הובילה רפורמות באיכות וניקיון במרחב הציבורי ובפרט בייצור מוצרי חלב ותרמה רבות למימון של אחיות בתי ספר. בצורה אירונית וטרגית, בנה נפטר בשנת 1908 ממחלה המועברת דרך חלב מזוהם (Septic Peritonitis). ב-1909 אסתר עברה לברלין לטובת לימודים ואימונים מתקדמים. כשחזרה ב-1911, נודע לה על מותו של בעלה באלסקה מהתפרצות דלקת במוח. למרות הטרגדיה הכפולה, היא המשיכה להתמיד בחייה הרפואיים והחלה לעסוק גם בתחום הפוליטיקה. ב-1912 אסתר התחתנה עם איש עסקים מפורטלנד בשם ג'ורג' לאבג'וי (George A. Lovejoy), הנישואים שלהם שרדו רק 7 שנים עד שהתגרשו. מהשנים 1911–1920 אסתר המשיכה לעסוק בפוליטיקה ואפילו רצה למקום בקונגרס ארצות הברית. היא הביעה תמיכה באיכרים עניים והתנגדה לריבית הגבוהה שקבעו בנקים מקומיים שהרוויחו על חשבון האיכרים. עם פרוץ מלחמת העולם הראשונה ב-1914, אסתר עברה לעבוד באיגוד הנשים הרפואיות האמריקאיות ובשנת 1917 עברה לצרפת והתנדבה בצלב האדום ובבתי חולים. כאשר חזרה מצרפת, כתבה ספר על חוויותיה בשם "ביתו של השכן הטוב" ולאחר מכן הקימה ארגון התנדבותי שקידם טיפול רפואי באוכלוסיות נזקקות ובהם נפגעי מלחמה בתי חולים לנשים אמריקאיות. אסתר הנהיגה את הארגון 47 שנים מאז שהקימה אותו. במהלך השנים שבהן ניהלה את בתי חולים לנשים אמריקאיות, הקבוצה הקימה מרפאות חוץ ובתי יתומים וסיפקה שירותי בריאות ציבוריים. אסתר פול לאבג'וי נפטרה ב-31 באוגוסט 1967.
נעמה אמית
קריירה
בקולנוע שיחקה בסרטים "אמור", "נדיה שם זמני" ובסרט הקצר "פריז על המים" שזכה בפרס האוסקר בקטגוריית סרטי סטודנטים. בטלוויזיה שיחקה בסדרות "קופה ראשית", "רון", "הנחלה", "בת אל הבתולה" ו"צפוף".
אורית גלילי צוקר
אורית גלילי-צוקר (נולדה ב-29 במרץ 1956) היא עיתונאית לשעבר בהארץ ויועצת פוליטית ישראלית. עמדה בראש צוות לתקשורת פוליטית של יו"ר הליכוד, בנימין נתניהו.
רחל אלבוים-דרור
ביוגרפיה
בשובה לארץ החלה ללמד בבית הספר לחינוך באוניברסיטה העברית. באוניברסיטה ייסדה את המגמה למדיניות, מינהל ותכנון החינוך ועמדה בראשה שנים רבות. ב-1989 הוענק לה מעמד של פרופסור מן המניין, ובכך הייתה לאישה הראשונה שקיבלה את הדרגה הזו בתחום החינוך באוניברסיטה העברית.
הייתה חברה במערכת כתב העת "עולם קטן" לחקר ספרות ילדים.
העשירייה (מצעד פזמונים)
השיר הראשון שהגיע לראש המצעד הוא "לך לישון" של הזמרת אנה זק. השיר "קרן שמש" של בניה ברבי הוא השיר שבילה את מספר השבועות הגבוה ביותר בראש המצעד, כ-12.
עקרון קליעת הרעים
עיקרון קליעת הרעים (באנגלית: Principle of Evil Marksmanship) הוא עיקרון בקולנוע וטלוויזיה הקובע שבמהלך סצנת לחימה כלשהי, היריבים ביצירה הבדיונית יופעלו לפי דרישות העלילה, ללא קשר ליכולות שלהם, ההכשרה שלהם והמוניטין שלהם. לדוגמה, צלפים בסרטי פעולה לעיתים קרובות יורים רע מאוד וכמעט שלא פוגעים בדמויות הראשיות. בדרך כלל הם מסוגלים לפגוע במטרה רק אם היעד הוא חסר ערך משמעותי בעלילה או אם מותה של הדמות יקדם את העלילה. המונח הופיע לראשונה בשנת 1980, על ידי מבקר הקולנוע רוג'ר איברט בספר "מילון מונחים קטן לסרטים". המונח הוגדר כ:
חוק התקפת אחד-אחד
טרי פראצ'ט מזכיר באופן הומוריסטי את הכלל בהקדמה לספרו משנת 1989, "שומרים! שומרים!", וקובע שתפקידם של השומרים בפנטזיה היא "לתקוף את הגיבור, אחד בכל פעם, ואז להישחט".
Assassin's Creed Origins
עלילה
המשחק מתרחש במצרים העתיקה בערך בשנת 50 לפני הספירה, בזמן התקופה התלמיית, ומספר את ההיסטוריה הבדיונית של אירועים שקרו בהיסטוריה. מצרים ניצבת בפני מהפכה בה היא עוברת משליטה הלניסטית לרומאית, ואנחנו שם לראות את קלאופטרה ויוליוס קיסר עולים לגדולה כשאנחנו מגלמים את באייק - מגן בשירות הפרעה של מצרים שיהפוך להיות מתנקש.
העלילה מתרכזת בבאייק, מדג'איי של מצרים (מגן על התושבים שלא יכולים להגן על עצמם) תחת חסותו של הפרעה של מצרים. בתחילת המשחק מסדר סודי שנקרא "מסדר העתיקים", חוטפים ורוצחים את בנו של באייק, חאמו, מול עיניו. מלא רצון לנקום, באייק נשבע שהוא יהרוג את כל ראשי מסדר העתיקים, והוא יוצא למסע נקמה. לאחר שהתנקש בחמישה מחברי "מסדר העתיקים", הוא פוגש את אשתו, איה, אשר חוברת לקלאופטרה, אחותו של הפרעה הנוכחי אשר הדיח אותה מכס המלכות. באייק ואיה נשבעים אמונים לקלאופטרה והופכים למשרתיה, הם עוזרים לה לגייס אנשים כדי לבצע הפיכה מול פרעה. באייק מתנקש בראשי מסדר העתיקים, שאחראים לכך שקלאופטרה הודחה מהשלטון, וקלאופטרה לאט לאט חוזרת לשלוט על אזורים שונים במצרים, כמו העיר ממפיס, כאשר אנשי מצרים חוזרים לסגוד לה ורואים בה אלה קדושה, בתה של האלה איזיס.
איה מגיע למקום משכנו של הסנאט, הגוף המחוקק ברומא, שם קיסר נואם בפני חברי הסנאט, ששונאים אותו על כך שנפל ואימץ את התרבות המצרית ומכר את רומא. איה דוקרת את יוליוס קיסר בגבו, ומיד לאחר מכן כל שאר חברי הסנאט שולפים את סכיניהם ודוקרים אותו למוות. יומיים לאחר מכן איה פוגשת בקלאופטרה, ואומרת לה שקיסר מת ושהיא בגדה בה ובבעלי הברית שלה, קלאופטרה מנסה לסתור לה אך איה מאיימת אליה שתחזור למצרים ותשלוט בממלכה כמו שהאנשים שלה רוצים, או שהיא תתנקש בה. איה כותבת לבאייק מכתב בו היא מצטערת על כך שלא יוכלו להיות יותר ביחד, ומבקשת ממנו שיקים את אחוות המתנקשים, בשם המקורי שלהם, "הנחבאים", ושתמיד יעבוד למען הצדק. באייק מקים את אחוות המתנקשים בממפיס שבמצרים ומתחיל לפעול, ואיה הולכת בעקבותיו ומקימה את המסדר ברומא, יחד עם בעלי הברית שלה, וקוראת לעצמה אמונט, על שם האל אמון (הנחבא). העלילה נגמרת בכך שרואים את באייק וחבריו במסדר המתנקשים, עושים את עבודתם בעיר ממפיס.
הרחבות למשחק (DLC)
"הנחבאים" הוא סיפור הרחבה ששופך אור נוסף על עלייתם של אחוות המתנקשים. סיפור זה מתרחש 4 שנים אחרי אירועי המשחק המרכזי, סיפור זה עוסק באותה דמות ראשית, באייק, אשר מביא את באייק לאזור חצי האי סיני, שם הוא צריך לחקור את ההתנגשות בין המורדים לכובשים הרומיים. בנוסף לפרק הסיפור החדש, The Hidden Ones מציג מגוון של פריטים חדשים עבור השחקן לרכוש, כולל תלבושות, שני סטים של נשקים נדירים, סוסים חדשים, וכלי נשק אחרים. הרחבה זו נותנת לשחקן את האפשרות להגיע לרמה 45 כאשר ללא ההרחבה הרמה המקסימלית היא 40. הרחבה זו נוספה למשחק ב-23 בינואר 2018.
The Curse of the Pharos (קללת הפרעונים) :
מריה גבריאלה, דוכסית בבוואריה
ביוגרפיה
ב-10 ביולי 1900 התחתנה מריה גבריאלה במינכן עם דודנה רופרכט, נסיך בוואריה, והשתתף בה יואכים, נסיך פרוסיה בשם אביו וילהלם השני, קיסר גרמניה. לאחר חתונתם התגוררו בני הזוג בבמברג, שם שכנה יחידתו של רופרכט.
בני הזוג טיילו הרבה, ובשנת 1903 ערכו טיול ביפן, ושבו לגרמניה דרך ארצות הברית. הנסיעה הייתה לצורך מדעי, וליווה אותם פרופסור מאוניברסיטת מינכן. מריה שהייתה חובבת מדע וטבע, כמו גם שירה ומוזיקה, כתבה בהתלהבות על המסע. בעת שהותם ביפן חלתה מריה גבריאלה, ובעת שובם לבוואריה היא נותחה עקב דלקת התוספתן, אולם החלימה מכך במהירות.
ReactOS
ReactOS היא מערכת הפעלה חופשית. מטרת הפרויקט ליצור מערכת הפעלה תואמת לעבודה עם יישומים שנכתבו עבור Microsoft NT 5.0 ומעלה (מערכת Microsoft Windows 2000 ואלו שבאו אחריה). המערכת, הנמצאת בשלבי פיתוח, משתמשת בין היתר בכלים מפרויקט Wine, ומציעה כבר היום תאימות טובה למדי עם מערכת החלונות המקורית.
ReactOS נכתבה ברובה בשפת התכנות C עם כמה חלקים שנכתבו בשפת C++, כמו דפדפן הקבצים של המערכת.
פלטפורמות
ReactOS מפותחת כיום על שתי פלטפורמות חומרה: IA-32 ו-AMD64. עיקר הפיתוח נערך עבור סביבת 32-ביט, כאשר המהדורה השנייה עדיין בשלבי פיתוח מאוד מוקדמים.
שימושיות
נכון לתאריך 30 במאי 2013, המערכת עדיין בשלב אלפא: עדיין לא מממשת את כל היכולות של מערכת חלונות ולפיכך ישנן מעט תוכנות של מערכת ההפעלה חלונות אשר עובדות בצורה חלקה במערכת ReactOS. למערכת זמני התקנה והעלאה (Boot) מאוד קצרים.
ביקורת
רבים ממבקרי מערכת ההפעלה ReactOS מאשרים כי מערכת ההפעלה היא בעלת קוד פתוח ומהווה פוטנציאל להחלפת מערכת ההפעלה חלונות.
ג'ון דבורק, כתב במגזין PC Magazine, מציין כי משום שארכיטקטורת ה-NT של מיקרוסופט דומה מאוד וכמעט שלא שונתה בשנים האחרונות יש ל-ReactOS את היכולות להוות חיקוי מלא למערכת ההפעלה חלונות. בנוסף הוא מאמין כי הפרויקט יכול להוות "איום גדול יותר מלינוקס כנגד שליטת מיקרוסופט". בתוך כך, אישר אלכסיי ברגין במגזין השבועי דר שפיגל כי הפרויקט שואף להוות תחליף למערכת ההפעלה חלונות בכך שיוכל להפעיל את כלל התוכנות אשר עובדות על גבי מערכת ההפעלה של מיקרוסופט, מבלי לשנות את חוויית המשתמש ומבלי לגרום למשתמש להחליף למערכת הפעלה של לינוקס.
מרס (חטיף)
היסטוריה
ב-1932, פורסט מרס, הבן של יצרן הסוכריות פרנק מרס, שכר מפעל בסלאו, אנגליה עם צוות של 12 אנשים, והתחיל לייצר חטיפי שוקולד, נוגט וקרמל מכוסים בשכבה של שוקולד חלב. המתכון הבסיסי של מרס לא השתנה עד היום, מלבד שינויים מינוריים בגודל.
מגדל הדרום
הבניין עוצב על ידי האדריכל הדני הנינג לארסן אך הוא עזב את הפרויקט במחאה על הפשרות שנעשו במהלך הבנייה.
מיצקי
ביוגרפיה
מיצקי מיאוואקי נולדה בתור מיצוקי לייקוק ב־27 בספטמבר 1990, ביפן לאב אמריקאי ואם יפנית. בזמן שגדלה, עברה לגור בארצות שונות בתדירות גבוהה בשל עבודתו של אביה במחלקת המדינה של ארצות הברית, וחיה ב־13 מדינות – הכוללות את טורקיה, סין, מלזיה, צ'כיה, והרפובליקה הדמוקרטית של קונגו – ובסופו של דבר השתקעה בארצות הברית.
לורן סאותרן
ב-2015, למרות התנגדות רבה, התמודדה מטעם המפלגה הליברטריאנית הקנדית בבחירות לפרלמנט שנערכו במדינה. היא עבדה במשך השנים עבור גופי תקשורת מודפסים ומקוונים שמזוהים עם הימין הרדיקלי, כגון The Rebel Media(אנ'), וממשיכה לעבוד כעיתונאית עצמאית כשהיא מפרסמת את תחקיריה ביוטיוב.
יאניס טימה
קריירה בנבחרת הלאומית
ב-2010 זכה טימה עם נבחרת לטביה הצעירה במדליית ארד באליפות אירופה בכדורסל עד גיל 18. בשנת 2013 הוא ערך את הופעת הבכורה שלו בנבחרת לטביה הבוגרת. עם הנבחרת הוא שיחק ביורובאסקט 2015, בטורניר הקדם אולימפי 2016 וביורובאסקט 2017.
יהושע הכהן קפלן
תולדותיו
בשנת תרע"ט (1919) נבחר לרבנות בקרוקי שבליטא, ולאחר מכן בסובינישוק. בשנת תרפ"ז (1927) מונה לכהן כראב"ד וידוקלה בליטא. חיבר מספר ספרי הלכה בנושאים שונים.
עמית עבו
קריירה
החל לשחק מגיל קטן בקט-סל של הפועל כפר סבא. בעונת 2012/13 זכה עם המועדון בגביע המדינה לילדים ובמצטיין משחק הגמר. בכיתה ח' שיחק שנה באקדמיה לכדורסל בויינגיט עד שבכיתה ט' עבר לשחק במחלקת הנוער של מועדון מכבי תל אביב. עם קבוצת הנערים של המועדון זכה בגביע נערים לעונת 2014/15, עבו נבחר למצטיין משחק הגמר. באותה עונה שיחק גם במקביל בקבוצת הנוער של המועדון תחת המאמן אורן אהרוני. עבו זכה בתואר תגלית העונה לעונת 2014/15. בשנים הבאות זכה בדאבל של גביע ואליפות בעונות 2015/16 ו- 2016/17 ובחמשיית העונה פעמיים ברציפות. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב (מצטיין משחק הגמר). בעונת 2016/17 זכה באליפות אחרי ניצחון מול גלבוע/מעיינות (מצטיין סדרת הגמר) ובגביע המדינה לאחר ניצחון מול מכבי ראשון לציון. במרץ 2016 השתתף עם הקבוצה בטורניר קרואטיה שם זכתה הקבוצה במקום הראשון ועבו נבחר לחמשיית הטורניר. בספטמבר 2016 השתתף במחנה האירופי של "כדורסל ללא גבולות" שנערך על ידי פיב"א וה-NBA וזכה בתואר חמישיית הטורניר. בפברואר 2017 במשחקי מוקדמות היורוליג בבלגרד, זכה עבו בתואר מלך הסלים, מלך החטיפות, נבחר לחמישיית הטורניר וזכה בתחרות השלשות.
בנבחרות הלאומיות
עבו שיחק בנבחרות הקדטים והנוער של ישראל. ב-2015 שיחק עבו בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר הוביל את הנבחרת עם 20.9 נקודות (רביעי בדירוג הכללי בטורניר) ו-4.6 ריבאונדים בממוצע למשחק. ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בטורניר קלע 10.2 נקודות בממוצע למשחק. ב-2017 השתתף באליפות אירופה דרג ב' לנבחרות עד גיל 18 בטורניר שנערך באסתוניה. בטורניר קלע 11.9 נקודות ומסר 5.6 אסיסטים בממוצע למשחק. עבו נבחר לחמישית ומלך האסיסטים של הטורניר.
נירה טנדן
עבודתה עם הקלינטונים
טנדן נחשבת לחברה נאמנה של בני הזוג ביל והילרי קלינטון ולידידיתה האישית של הילרי. הקריירה המקצועית של טנדן הוגדרה במידה רבה על ידי קשריה המקצועיים עם בני הזוג קלינטון. היא עבדה עם במטה הבחירות הנשיאותי של ביל קלינטון בנושא מדיניות אנרגיה מתחדשת ורפורמה בשירות הבריאות הציבורי, כמנהלת משנה למדיניות פנים בבית הלבן של קלינטון, וכיועצת למדיניות פנים במשרד הגברת הראשונה של ארצות הברית. בשנים 1999 ו-2000 הייתה טנדן סגנית מנהל מסע הבחירות ומנהלת המדיניות של הילרי קלינטון במהלך הבחירות לסנאט של ארצות הברית במדינת ניו יורק באותה השנה. לאחר הבחירות, שבתומן נבחרה קלינטון לסנאט האמריקאי, שימשה טנדן כמנהלת החקיקה של הסנאטורית קלינטון בין השנים 2003–2005.
בשירות הציבורי
בפברואר 2021 הודיע הסנאטור הדמוקרטי ג'ו מנצ'ין, המייצג את וירג'יניה המערבית — אחת מהמדינות השמרניות ביותר בארצות הברית — כי הוא יתנגד למועמדתה של טנדן בשל "הצהרות מפלגתיות גלויות" שסיפקה בעבר. החלטה זו של מנצ'ין הטילה בספק רב את אישור מינויה משום שלדמוקרטים רוב דחוק בסנאט בן 50 קולות בלבד, וללא תמיכתו של מנצ'ין, גם שבירת שוויון בידי נשיאת הסנאט קמלה האריס לא תוביל לאשרור המינוי. למרות זאת, הנשיא ג'ו ביידן הודיע שלא ימשוך חזרה את מועמדותה של טנדן.
מוריס הילמן
מוריס הילמן (אנגלית: Maurice Hilleman; 30 באוגוסט 1919 - 11 באפריל 2005) היה מיקרוביולוג אמריקאי שפיתח ארבעים חיסונים, יותר מכל מדען אחר. שמונה מתוך ארבע-עשר החיסונים המומלצים כיום הומצאו על ידו: חצבת, חזרת, הפטיטיס A, הפטיטיס B, אבעבועות רוח, דלקת קרום המוח, דלקת ריאות וחיידק ה-Haemophilus influenzae.
הכרה
ב-1983 קיבל הילמן את פרס לסקר. ב-1988 נשיא ארצות הברית רונלד רייגן העניק לו את המדליה הלאומית למדעים, העיטור המדעי הגבוה ביותר בארצות הברית.
ציפי שוחט
ביוגרפיה
בשנים 1992–1993 הנחתה את תוכנית הטלוויזיה "בין הכיסאות", מגזין בנושא משפחה וחברה, בערוץ הראשון.
עיוורון מגדרי
בבריאות
השימוש בחדרי בית חולים מעורבים היה מוכח כשנוי במחלוקת גם בבריטניה וגם בקנדה. שרת הבריאות של מניטובה, תרזה אוסוולד, פעלה באופן אקטיבי נגד חדרים כאלה ואמרה שאם האנושות יכולה "להעמיד מישהו על הירח", היא יכולה למצוא דרך להיענות לבקשות מגדריות מבלי להוביל לעיכובים של חולים. בריטניה הגדולה הסכימה להפסיק חדרים כאלה ב-2010.
בחוק
המבחן המשפטי של "reasonable person" ספג ביקורת על כך שהוא מיושם בכמה תחומי החוק, במיוחד הטרדות מיניות. נשים נתונות להטרדה מינית מנורמלת ואנדמית יותר מגברים. בנימוק זה, המקרה האמריקאי של אליסון נ. בריידי – 924 F.2d 872 משנת 1991, קבע בית המשפט כי "תקן של אדם סביר ועיוור מין נוטה לרוב להיות זכר ונוטה להתעלם באופן שיטתי מחוויות עם נשים".
האגדה של קורה: חורבות האימפריה
חלק שלישי
בלילה, קורה מנחמת את אסאמי על כך שאיננה זוכרת את היהימים שהם מוחה היה שבוי. לאחר מכן, סו מודיעה להן כי קובירה נמלטה מחדרה ולקחה איתה את אחד המטוסים שהיו בעיר. בבוקר, קובירה מתגנבת לחדרו של גואן ואומרת לו כי היא מסכימה לחבור אליו בתנאי שהוא יעזור לה למחוק את זיכרונותיה הכואבים; כיצד כמעט הרגה את ארוסה ואת אמה, את הזיכרונות מחייה בזאפו ואת הזיכרונות של האנשים בהם היא פגעה.
קבלה
איכות האיורים של מישל וונג והצביעה של קיליאן נג ספגה ביקורות חיוביות כמו גם הבחירה לשלב לראשונה חיילות בצבא.
יצחק גליקמן
חייו בארץ
בתאריך ז' באדר א' ה'תשנ"ה (1995) הוא נפטר, ונקבר בבית העלמין הר הזיתים בירושלים.
יעקב ברונובסקי
ביוגרפיה
במהלך מלחמת העולם השנייה עבד ברונובסקי עבור מחלקת חקר ביצועים של בריטניה, שם פיתח גישות מתמטיות לאסטרטגיות של הפצצות חיל האוויר המלכותי. בסוף המלחמה, היה ברונובסקי חלק מהצוות הבריטי אשר ביקר ביפן כדי לתעד את ההשפעות של הטלת הפצצה הגרעינית על הירושימה ועל נגסאקי.
לאחר שראה את תופעות הלוואי של הפצצות נגסאקי והירושימה, הוא הפסיק את עבודתו במחקר צבאי ופנה לביולוגיה, בדומה לחברו לאו סילארד, ופיזיקאים רבים אחרים באותה תקופה, זאת כדי לחקור ולהבין טוב יותר את מהות האלימות. לאחר מכן הוא מונה למנהל מחקר של מועצת הפחם הלאומית הבריטית, ומנהל עמית של מכון סאלק משנת 1964.
ניקולאי קפוסטין
ביצירותיו שילב אלמנטים ג'אזיסטיים בתוך צורות מוזיקליות הלקוחות מן המוזיקה הקלאסית.
ביוגרפיה
בנוסף, הוא היה חבר בתזמורת הביג בנד של יורי סאלוסקי ולאחר מכן בתזמורת הביג בנד של אולג לונדסטרם.
מבצעים והקלטות
מספר חברות הקלטות הקליטו את קפוסטין מבצע את יצירותיו.
קאש וילר
תחילת קריירת ההיאבקות
וילר ערך את הופעת הבכורה שלו בזירה בשנת 2005 כמתאבק בארגוני היאבקות עצמאיים תחת השם סטיבן וולטרס. הוא היה מפורסם בעיקר בארגון NWA Anarchy ששם זכה באליפות הטלוויזיה ובאליפות הזוגות. כמו כן, וילר הופיע בזירה הבינלאומית בארגונים באנגליה וביפן.
אשר חירם
קורות חייו
אשר חירם נפטר בשנת 1973, ונקבר בהר המנוחות בירושלים. מצבתו ומצבת אשתו (נפטרה ב-1982) פשוטות, ומונחות עליהן אבני ראש בעלות צורה זהה לזו של המצבות הצבאיות.
לואיס אבינאדר
ביוגרפיה
אבינאדר היה ליושב ראש קבוצת אביקור, המובילה את מיזמי התיירות במדינה. הוא היה גם לסגן יושב ראש מפעלי המלט Cementos Santos Domingo כיהן גם כיושב ראש אתחדות בתי המלון בסוסואה ובקברטה, חבר הנהלה הלאומית של בתי המלון והמסעדות ASONAHORES ושל קרן האוניברסיט O&M (לארגון ומתודה) בסנטו דומינגו.
מהומות הר הבית (2023)
הפלסטינים טענו כי אלפי בני אדם נמצאו בתוך המסגד בעת כניסת המשטרה, שלטענתם השתמשה בין היתר בכדורי גומי ורימוני הלם.
אלכסיס לויזון
ביוגרפיה
ב-2016 גילם את רומיאו במחזמר המבוסס על רומיאו ויוליה שהוצג בטאיוואן ובסין, בשנה זו היה מועמד להשתתפות בגרסה הצרפתית של "רוקדים עם כוכבים".
בית יהונתן
בית יהונתן הוא מבנה בכפר התימנים בשילוח שבירושלים הנמצא בבעלות עמותת עטרת כהנים.
מהומות הר הבית (2023)
תגובות בעולם
הוצאת המתפללים בכוח גררה גינויים לישראל בכל רחבי העולם בעיקר מטורקיה, מצרים וקטר, אך גם מהאיחוד האירופי.
Mazey Day (מראה שחורה)
הפקה
אף על פי שההפקה הייתה מודעת לקשר לפני יציאת הפרק, השיר "Supermassive Black Hole" של מיוז לא נבחר כהתייחסות מכוונת לסדרת הסרטים "דמדומים", בה מופיעים אנשי זאב.
מיס אירופה
התחרות נערכה עד שנת 2006, ובשנת 2016 שוב חודשה התחרות.
המתמודדות בתחרות נבחרות לייצג את מדינתן לרוב לאחר שזכו במקום הראשון או באחד המקומות הראשונים בתחרות היופי הלאומית במדינה, ומשתתפות בנוסף לכך גם בתחרות מיס תבל או מיס עולם. נציגת ישראל היחידה שזכתה בתחרות היא לילך בן סימון במיס אירופה 1994. אלכסנדרה רוזנפלד, היהודייה הראשונה שנבחרה למלכת היופי של צרפת, זכתה ב-2006 גם בתחרות מיס אירופה.
גנטיקה דינמית
חקר מנגנונים כאלה חשוב ראשית מכיוון שהם מקדמים תהליכים חשובים, כמו למשל הרקומבינציה של מערכת החיסון (בקנה מידה אינדיבידואלי) והשחלוף (בקנה מידה אבולוציוני). בנוסף, הם עלולים לפעמים להפוך למזיקים בגלל תפקוד לקוי כלשהו, הגורם להפרעות ניווניות למשל.
אלברט פרסונס
מלחמת האזרחים ותקופת השיקום
לאחר תקופתו באוניברסיטה, החל לעבוד בדפוס, תחילה במשרד הדפסה, ואחר כך בעיתון משלו שהוציא לאור ב-1868 תחת השם ה"וייקו ספקטייטור". בעיתונו הציג את העמדה הבלתי פופולרית בדרום בשעתו כשקרא לקבל את תנאי הכניעה שהציבו אנשי האיחוד לאנשי הקונפדרציה, ולקבל את האמצעים שהאיחוד כפה על הקונפדרציה ב"תקופת השיקום" להבטחת זכויותיהם הפוליטיות של העבדים המשוחררים. זה התברר להיות רגע מכריע בחייו של בן ה-20, כפי שכתב לימים בזיכרונותיו:
ב-1869 התקבל פרסונס לעבודה ככתב נסיעות וסוכן עסקים ב"דיילי טלגרף של יוסטון". אז הכיר את מי שלימים תהיה אשתו, לוסי פרסונס, שפחה משוחררת ממוצא מקסיקני, אפריקאי וילידי-אמריקאי, לה נישא ב-1871.
התקופה האנרכיסטית
בסיום העשור, פרש פרסונס מפעילות בפוליטיקה האלקטורלית. הוא הסביר זאת בכך שהגיע למסקנה שהצבעה בקלפי אינה יכולה לפתור את הבעיות החמורות הקיימות בעולם העבודה.
ב-1884 השיק שבועון אנרכיסטי בשם "The Alarm", שהיה לביטאון של "האינטרנציונל השחור", ונערך על ידי פרסונס. הגיליון הראשון יצא ב-4 באוקטובר 1884, והופץ ב-15,000 עותקים. הגיליון הורכב מארבעה עמודים ונמכר בעבור 5 סנט לכיסוי ההוצאות. למרות השימוש בסיסמה המרקסיסטית הידועה "פועלי כל העולם, התאחדו!" בראש העמוד הראשון, העיתון היה אנרכיסטי במוצהר.
בחודשים הראשונים של 1886 החל המזל להאיר פנים לעובדים, קואליציה של איגודי העובדים בארצות הברית הכריזה על שביתה כללית, לאחר שתביעתם משנת 1884, לקצר את יום העבודה לשמונה שעות, לא נענתה. התביעה ביקשה להשוות את תנאי הפועלים השכירים בארצות הברית, אשר עבדו למעלה מעשר שעות ביום שישה ימים בשבוע בתנאים שסיכנו את בריאותם וחייהם, לאלו של הפועלים הקנדיים שזכו ביום עבודה מקוצר בן תשע שעות זמן קצר קודם לכן. שביתות הענק שפרצו ברחבי הארץ שיתקו תעשיות רבות וכפו עליהן לבצע ויתורים למען העובדים. פרסונס קרא למהלך לקיצור יום העבודה לשמונה שעות.
העתיד נראה ורוד, ורבים מהעובדים הרגישו שהם סוף סוף השיגו את מה שהם ניסו להשיג במשך זמן כה רב, מחאה המונית לקיצור יום העבודה.
מהומות היימרקט ומותו
במקור סירב פרסונס לדבר בעצרת שהתקיימה למחרת, אך בסוף שינה את דעתו במהלכה. ראש העיר של שיקגו, קרטר הריסון, שהשקיף על העצרת, התרשם שמדובר בעצרת בלתי אלימה, ועזב כאשר נראה היה שעומד לרדת גשם. מודאג ממזג האוויר, הסתלק גם פרסונס יחד עם אשתו וילדיו לבר בסביבה, כשמספר מפגינים בעקבותיו. האירוע הסתיים בסביבות 10 בבוקר, ובסוף האירוע, לאחר שהקהל החל להתפזר, כוח גדול של שוטרים הגיע למקום ודרש מהמפגינים בכוח להתפזר. בשלב זה נזרקה פצצה לתוך הכיכר. הפצצה גבתה את חייו של שוטר אחד ופצעה שוטרים נוספים. השוטרים פתחו באש, הרגו שבעה אנשים ופצעו עוד עשרות.
איש לא ידע מי זרק את הפצצה, אך הכאוס השתולל כאשר החליטה המשטרה לירות לתוך ההמון. מספר מפגינים ושוטרים נהרגו, כאשר רוב השוטרים נפצעים מאש ידידותית. פרסונס ישב בבר סמוך ושתה כוס בירה כאשר ראה הבזק ושמע את הפיצוץ ואחריו את קולות הירי.
הרשויות עצרו שבעה גברים בימים שלאחר האירועים, כשלכולם קשרים לתנועה האנרכיסטית. פרסונס התחמק ממעצר וברח לוויסקונסין, שם נשאר עד 21 ביוני, אז הסגיר את עצמו למשטרה.
ב-10 בנובמבר 1887, אחד מהנידונים למוות, לואיס לינג, התאבד בתאו באמצעות חומר נפץ שהוחבא בסיגר שנשלח אליו. למחרת, נלקחו פרסונס, אוגוסט ספייס, אדולף פישר וג'ורג' אנגל לגרדום כשהם לבושים חלוקים וברדסים לבנים. הנידונים למוות שרו את המארסייז, המנונה של התנועה המהפכנית הבינלאומית דאז. פרסונס ניסה לבקש לדבר, אך נקטע כשניתן האות לפתוח את הדלת שמתחתם שהובילה לתלייתם למוות.
פרסונס יכול היה לנסות להמתיק את עונשו למאסר עולם, אך הוא סירב לכתוב מכתב בקשת חנינה ממושל אילינוי, כיוון שראה בזה הודאה באשמה.
מארי דנפורט פייג'
ביוגרפיה
פרסים נוספים הגיעו לאחר מכן, באקדמיה הלאומית לעיצוב - שאליה היא נבחרה כחברה בשנת 1927 - ובאיגוד ניופורט לאמנות. התערוכה הראשונה שלה הייתה בשנת 1921 בגילדת אמני בוסטון. היא המשיכה לזכות בפרסים, כולל תואר שני בכבוד מאוניברסיטת טאפטס, ולהציג עבודות עד מותה.
כוח הסבר
קריטריונים
בעבר הוצאו קריטריונים או מדדים שונים לעוצמת כוח ההסבר. במיוחד, נאמר שהיפותזה או תאוריה היא בעלת כוח הסבר גדול יותר לעומת אחרת באותו נושא במקרים הבאים:
Disney Dreamlight Valley
משחקיות
השחקנים יכול לחקור את הכפר, לאסוף משאבים ולהשתמש בקסם שלהם כדי לנקות את הכפר מצמחים בשם "קוצי לילה", צמחים המכילים בתוכם קסם אפל המחזק את הקללה השוררת בכפר. השחקנים יכולים לבשל מאכלים שונים בעזרת כיריים בביתם, מדורה או במסעדה של רמי העכבר. השחקנים יכולים להרכיב בעזרת תחנות עבודה חפצים שונים בעזרת המשאבים שהם אספו קודם לכן. לשחקנים ישנו מד אנרגיה המתרוקן ככל שהשחקנים משתמשים בכלים שברשותם או בקסם ועל מנת למלאו מחדש, על השחקנים לאכול מאכלים שבישלו או דברי מאכל שונים (כגון פירות, ירקות ודגים) המפוזרים ברחבי הכפר. בנוסף, השחקנים יכולים להיכנס לביתם, שם מד האנרגיה מתמלא לבד באופן אוטומטי. כאשר השחקנים אוכלים מאכלים שנותנים בונוס אנרגיה משמעותי, הם מקבלים סטטוס בשם "שבע" (well fed) בעזרתו הם מסוגלים ללכת בקצב מהיר יותר ברחבי הכפר. השחקנים יכולים להניח ברחבי הכפר ובביתם רהיטים שונים, אותם הם יכולים למצוא בתוך "שקיות הפתעה" ברחבי הכפר או לרכוש אותם בחנות של הדוד קמצוץ. השחקנים יכולים לשלוט על רוב המבנים בכפר כרצונם ולסדר אותם בכל צורה שיבחרו, בכך המשחק שם דגש על חופש יצירתי וכל כפר לא דומה לכפר אחר. השחקנים יכולים לשנות את לבושם ואת הופעתם בכל זמן, כאשר השחקנים יכולים גם לעצב את הבגדים שברשותם במערכת עיצוב חופשית. הכלים בהם השחקנים משתמשים לא יכולים לעולם להישבר או לצאת מכלל שימוש והשחקנים יכולים לאחסן את המשאבים שאספו במערכת אחסון (invetory) שלהם, אולם המקום בה מוגבל והשחקנים יצטרכו להרחיב אותה בעזרת תשלום (כסף במשחק).